იუპიტერის ტროელი

იუპიტერის ტროელები ორ ჯგუფად იყოფა: ბერძენთა ბანაკი იუპიტერის წინ და ტროას ბანაკი, რომელიც იუპიტერის ორბიტას უკან მიუყვება.
იუპიტერის ტროელები,ხარაძე ე., „ასტრონომიის საფუძვლები“ : 2 ტომად : ტომი II, 1991, გვ. 53 () — ასტეროიდთა ორი დიდი ჯგუფი, რომლებიც იუპიტერის L4 და L5 ლაგრანჟის წერტილებთან ახლოს 1:1 ორბიტალური რეზონანსით ბრუნავენ მზის გარშემო. ამ ასტეროიდებს სახელები ილიადაში აღწერილი ტროას ომის პერსონაჟების მიხედვით დაერქვათ.

არსებობს ტრადიცია, რომლის მიხედვითაც L4 წერტილის გარშემო ასტეროიდებს ბერძენი გმირების, ხოლო L5 წერტილის გარშემო ასტეროიდებს ტროას დამცველების სახელები არქმევენ. გამონაკლისებს მხოლოდ ასტეროიდები ჰექტორი და პატროკლე წარმოადგენენ, რადგანაც ეს ტრადიცია მათი აღმოჩენის შემდეგ დამკვიდრდა.

პირველი „ტროელი“ 1906 წელს გერმანელმა ასტრონომმა მაქს ვოლფმა აღმოაჩინა.

„აქაელთა ბანაკი“ (ან „ბერძნები“): (588) აქილევსი, (624) ჰექტორი, (659) ნესტორი, (911) აგამემნონი, (1143) ოდისევსი, (1404) აიაქსი, (1437) დიომედე, (1583) ანტილოქოსი, (1647) მენელაოსი და სხვები. ისინი იუპიტერზე 60°-ით წინ მდებარეობენ.

„ტროელთა ბანაკი“ (ან „ტროელები“): (617) პატროკლე, (884) პრიამოსი, (1172) ენეასი, (12649) ასკანიუსი, (1173) ანქიზე, (1208) ტროილუსი და სხვები. ისინი იუპიტერს 60°-ით ჩამორჩებიან.

2020 წლის თებერვლის მდგომარეობით, იუპიტერის გარშემო ორივე ჯგუფში 6,178 ასეთი ასტეროიდი იქნა აღმოჩენილი, L4-ში ბერძნების რაოდენობა თითქმის ორჯერ მეტია, ვიდრე L5-ში ტროელების.

უფრო ფართო გაგებით, „ტროელები“ ​​არის ასტეროიდები, რომლებიც განლაგებულია ნებისმიერი პლანეტის L4 და L5 ლაგრანჟის წერტილების მახლობლად.

რესურსები ინტერნეტში


 NASA's WISE Colors in Unknowns on Jupiter Asteroids (NASA 2012-322 : 15 October 2012)

 3D Gravity Simulation of the Ten Largest Jupiter Trojan Asteroids 

სქოლიო